Video: Uusista hävittäjistä lähettiin huhtikuussa tarjouspyynnöt viidelle eri lentokonevalmistajalle.

Hornetit korvaava HX-hävittäjähanke ryöpsäytti mielipiteitä esiin viimeksi viime viikolla, kun puolustusministeri Jussi Niinistö totesi, ettei siviilien kannata tehdä päätelmiä eri konetyypeistä.

Puolustusvoimien mittakaavassa valtavan hankinnan kustannusarvio on 7–10 miljardia euroa.

Mainos (artikkeli jatkuu alla)

Mielonen: "Kolme isoa ongelmaa"

Mainos (artikkeli jatkuu alla)

Rauhanjärjestö Sadankomitean puheenjohtajan Timo Mielosen mukaan hankkeeseen liittyy kolme isoa ongelmaa.

– Ensimmäinen on se, etteivät hävittäjät ole oikea tapa vastata tämänhetkisiin globaaleihin ongelmiin, Mielonen sanoo.

Mielosen mukaan suurimmat globaalit ongelmat ovat tällä hetkellä ilmastonmuutos, väestökehitys ja taloudellinen eriarvoistuminen.

– Hävittäjät eivät ole mihinkään näistä minkäänlainen ratkaisu – pikemminkin päinvastoin, Mielonen tuhahtaa.

Rahoitus herättää kysymyksiä

Toiseksi ongelmaksi Mielonen listaa hankkeen rahoituksen. Hänen mukaansa "kukaan ei ole kunnolla sanonut, miten hankinta rahoitetaan".

Nykyinen puolustusbudjetti ei riitä Hornetien korvaamiseen, vaan hankintaan tarvitaan erillisrahoitus eduskunnalta.

– Kun puhutaan näin mittavasta hankinnasta, se tarkoittaa sitä, että raha on pois jostain muualta. Kyse on yhteiskunnan voimavarojen jakamisesta, Mielonen linjaa.

Mainos (artikkeli jatkuu alla)

Julkisuudessa on esitetty arvioita, joiden mukaan koneiden vuosittaiset kustannukset ovat noin 200 miljoonaa euroa. 30 vuoden elinkaarella summa olisi siis yhteensä kuusi miljardia.

Mainos (artikkeli jatkuu alla)

Mielonen uskoo summan kohoavan vuosikymmenien aikana.

– Kun otetaan huomioon inflaatio ja kustannustason nousu, koneiden käyttö ja ylläpito tulevat maksamaan lopulta huomattavasti enemmän.

Ei tarpeeksi julkista keskustelua

Lisäksi Mielonen arvostelee HX-hanketta salamyhkäisyydestä ja epädemokraattisudesta.

– Tästä on puhuttu julkisuudessa tavattoman vähän. Tietoja on tiputeltu hyvin säästeliäästi ja tarkoitushakuisesti.

Mielonen viittaa esimerkiksi Uuden Suomen lehtiotsikkoon, jossa hankkeesta puhutaan "Suomen salaisimpana hankkeena".

Miten Hornetit korvataan?

Miten ikääntyvien Hornetien suorituskyky sitten tulisi korvata?

Mainos (artikkeli jatkuu alla)

Ei ainakaan hävittäjähankinnalla, mikäli Mieloselta kysytään.

– Suomen itsenäisyyden turvaaminen perustuu pääsääntöisesti kaikkeen muuhun kuin sotilaalliseen voimaan, Mielonen paaluttaa.

Rauhanjärjestön puheenjohtajana Mielonen katsoo, että Suomen itsenäisyys tulee turvata muilla tavoin.

– Tässä ajassa on sellaista, että luotetaan kauhean paljon siihen, että jos meillä on aseita, olemme turvassa. Se on täysin vanhakantainen ajattelutapa.